CELEX: 32005R0865
Language: el
Date: 2005-06-07
Title: Κανονισμός (ΕΚ) αριθ. 865/2005 της Επιτροπής, της 7ης Ιουνίου 2005, για την τροποποίηση του κανονισμού (ΕΚ) αριθ. 2707/2000 για τις λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση κοινοτικής ενίσχυσης για τη διάθεση γάλακτος και ορισμένων γαλακτοκομικών προϊόντων στους μαθητές των σχολικών ιδρυμάτων

8.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/41
            
         
      ΚΑΝΟΝΙΣΜΌΣ (ΕΚ) αριθ. 865/2005 ΤΗΣ ΕΠΙΤΡΟΠΉΣ
   
   της 7ης Ιουνίου 2005
   για την τροποποίηση του κανονισμού (ΕΚ) αριθ. 2707/2000 για τις λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τη χορήγηση κοινοτικής ενίσχυσης για τη διάθεση γάλακτος και ορισμένων γαλακτοκομικών προϊόντων στους μαθητές των σχολικών ιδρυμάτων
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 15 και το άρθρο 47 δεύτερη περίπτωση,
   Εκτιμώντας τα ακόλουθα:
   
               (1)
            
            
               Το άρθρο 14 παράγραφος 3 του κανονισμού (ΕΚ) αριθ. 1255/1999 καθορίζει τα ποσά της ενίσχυσης που πρόκειται να χορηγηθούν για τη διάθεση γαλακτοκομικών προϊόντων στους μαθητές για την περίοδο από την 1η Ιουλίου 2004 έως τις 30 Ιουνίου 2005.
            
         
               (2)
            
            
               Για να διευκολυνθούν οι εθνικές διοικήσεις και οι φορείς που είναι επιφορτισμένοι με την εφαρμογή του καθεστώτος διάθεσης γάλακτος σε σχολεία για να διεκπεραιώσουν τις πληρωμές της ενίσχυσης, μια μεταβατική διάταξη για την περίπτωση μεταβολής του ύψους της ενίσχυσης έχει εισαχθεί στο τέλος του σχολικού έτους 2003/04 με τον κανονισμό (ΕΚ) αριθ. 2707/2000 της Επιτροπής (2).
            
         
               (3)
            
            
               Τα κράτη μέλη στα οποία το σχολικό έτος 2004/05 λήγει μετά τις 30 Ιουνίου θα συνεχίσουν να αντιμετωπίζουν δυσκολίες στη διεκπεραίωση της καταβολής των ενισχύσεων λόγω της μεταβολής του ύψους της ενίσχυσης. Κρίνεται σκόπιμο να παραταθεί η διάταξη αυτή για το σχολικό έτος 2004/05.
            
         
               (4)
            
            
               Ως εκ τούτου, ο κανονισμός (ΕΚ) αριθ. 2707/2000 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 4 παράγραφος 3 του κανονισμού (ΕΚ) αριθ. 2707/2000, το δεύτερο εδάφιο αντικαθίσταται από το ακόλουθο κείμενο:
   
      «Ωστόσο, για το σχολικό έτος 2004/05, το ποσό της ενίσχυσης που ισχύει την πρώτη ημέρα του Ιουνίου μπορεί να εφαρμοστεί και κατά τον μήνα Ιούλιο, εάν το σχολικό έτος στο κράτος μέλος λήγει τον Ιούλιο.»
   
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Ιουνίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48· κανονισμός όπως τροποποιήθηκε τελευταία από τον κανονισμό (ΕΚ) αριθ. 186/2004 της Επιτροπής (ΕΕ L 29 της 3.2.2004, σ. 6).
   
      (2)  ΕΕ L 311 της 12.12.2000, σ. 37· κανονισμός όπως τροποποιήθηκε από τον κανονισμό (ΕΚ) αριθ. 816/2004 (ΕΕ L 153 της 30.4.2004, σ. 19).